CELEX: C2007/140/69
Language: sl
Date: 2007-06-23 00:00:00
Title: Zadeva T-156/07: Tožba, vložena 9. maja 2007 – Španija proti Komisiji

23.6.2007   
            
            
               SL
            
            
               Uradni list Evropske unije
            
            
               C 140/42
            
         Tožba, vložena 9. maja 2007 – Španija proti Komisiji
   (Zadeva T-156/07)
   (2007/C 140/69)
   Jezik postopka: španščina
   Stranki
   
      Tožeča stranka: Kraljevina Španija (zastopnik: F. Díez Moreno)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               Naj se razpis javnega natečaja EPSO/AD/94/07, ki ga je Evropska služba za izbor kadrov (EPSO) objavila v UL C 45 A z dne 28. februarja 2007, razglasi za ničnega.
            
         
               —
            
            
               Naj se Komisiji naloži obveznost, da vse javne natečaje za zapolnitev delovnih mest evropskih uslužbencev objavi v Uradnih listih v vseh jezikih.
            
         
               —
            
            
               Naj se Komisiji naloži plačilo stroškov.
            
         Tožbeni razlogi in bistvene trditve
   Ta tožba je vložena zoper objavo javnega natečaja EPSO/AD/94/07, ki ga je Evropska služba za izbor kadrov (EPSO) objavila v UL C 45 A z dne 28. februarja 2007, ker je bil omenjeni razpis objavljen le v angleški, francoski in nemški različici Uradnega lista.
   Tožeča stranka meni, da je tožena stranka s tem kršila Uredbo Sveta št. 1 z dne 15. aprila 1958 določitvi jezikov, ki se uporabljajo v Evropski skupnosti, in Uredbo št. 259/68 z dne 29. februarja 1968 o določitvi kadrovskih predpisov za uradnike. Prav tako so bila kršena načela enakosti in prepovedi diskriminacije evropskih državljanov, sorazmernosti in pravne varnosti, ki jih določa Pogodba ES in ustaljena sodna praksa Sodišča evropskih skupnosti.
   Zlasti glede načela pravne varnosti je navedeno, da kadrovski predpisi za uradnike v Prilogi III predpisujejo objavo razpisa splošnih natečajev v Uradnem listu Evropskih skupnosti. V skladu s členom 5. Uredbe Sveta št. 1/58 bi se torej moral omenjeni Uradni list objaviti v triindvajsetih uradnih jezikih. Kljub temu pa je bil javni natečaj objavljen le v treh uradnih jezikih.
   Nazadnje je treba ugotoviti tudi kršitev izključne pristojnosti Sveta, da soglasno spremeni jezikovno ureditev Evropske skupnosti.